  Виталий Пронин 8-800-2000-122 телефон номеръя жингыртыса, нылпиос, быдэ вуымтэос, озьы ик анай-атайёс сюлэмшугзэс кисьтыны, шуг-секытъёссэс сэрттыны-пертчыны, висьытӥсь юанъёссылы валэктон шедьтыны быгато.17-тӥ куартолэзе дуннеын пусъё нылпиослы чаклам оскон телефонлэсь нуналзэ. Россиысь секыт югдуре шедем нылпиослы юрттонъя фонд та нуналэ марафон ортчытэ. 8-800-2000-122.ru но telefon-doveria.ru вотэс бамъёсын 10.00 часысен 14.00 часозь ток-шоу мыноз. Студие вуозы тодмо артистъёс, спортсменъёс, видеоблогеръёс, соос юанъёслы валэктонъёс сётъялозы, асьсэ улонзы сярысь вералозы. Студиын озьы ик пукозы писхологъёс. Соос вералозы, макем бадӟым пайда вае оскон телефон. 8-800-2000-122 телефон номеръя жингыртыса, нылпиос, быдэ вуымтэос, озьы ик анай-атайёс сюлэмшугзэс кисьтыны, шуг-секытъёссэс сэрттыны-пертчыны, висьытӥсь юанъёссылы валэктон шедьтыны быгато. Психологъёслы тазьы вазиськыку, возьдаськоно ӧвӧл, уго жингыртӥсьлэсь нимтулзэ но уг юало, адямиос ог-огзэс уг но адӟо. Телефон кылдытэмын 2010-тӥ арын, со дырысен уно адямиослы юрттӥз ни. Вераны кулэ, висьытӥсь юанъёстэс тӥ али ик гожтыса келяны быгатӥськоды «ВКонтактеысь» «Круг доверия» огинэ яке krugdoveria@telefon-doveria.ru электрон почта пыр. Лэчытъёсызлы психологъёс меӵак эфир пыр ик валэктон сётозы. Сергей Захаров  